
Cred şi mărturisesc Învierea
lui Cristos. 
Cred în învierea Neamului 
Românesc! 
 
                         Ion Antonescu 
 
   
 
  Ţelul final nu este viaţa.   
Ci Învierea. Învierea neamurilor   
în numele Mântuitorului Iisus 
Hristos. 
 De-alungul luptelor şi în 
mijlocul loviturilor, rămân mereu 
cu  aceeaşi  nestrămutată 
credinţă, că  vom învia, biruind 
în numele Mântuitorului nostru 
Iisus Hristos şi al Neamului 
Românesc. 
 
Corneliu Z. Codreanu 

Am dorit şi  am visat, am luptat şi am îndurat, am fost 
bârfit şi am fost lovit, fiindcă am vrut să pun în mâinile tale 
vânjoase, cea mai bună armă; în sufletul tău cinstit, cea mai 
înflăcărată credinţă; în inima ta curată, cel mai viforos avânt; pe 
corpul tău trudit, cea mai simplă dar nepătată haină; în credinţa 
ta nelimitată în destinele neamului, cele mai înflăcărate aripi; în 
privirea ta scrutătoare şi caldă, cea mai vie dintre icoane: Patria. 
 
                                                                 Ion ANTONESCU 
 
 
 
 
Poporul nu se conduce după voinţa lui: Democraţia. 
Nici după voinţa unei persoane: Dictatura. Ci după legi. 
Nu e vorba de legile făcute de oameni. 
 Sunt norme, legi naturale de viaţă şi norme, legi naturale de 
moarte. Legile vieţii şi ale morţii.   
 O naţiune merge la viaţă sau la moarte după cum respectă 
pe unele sau pe altele din aceste legi. 
 Adevărul nu depinde nici de majoritate, nici de minoritate, el 
îşi are legile sale şi triumfă, după cum s-a văzut, împotriva 
tuturor majorităţilor, chiar zdrobitoare. 
 
                                                             Corneliu Z. CODREANU    
 
 5 
 
 
 
 
 
 
 
 
 
 
    CUPRINS 
 
 
 
 
Singur Doamne, doar Tu eşti fără de păcat   6 
 
 
 
Ion Antonescu. LUMINII DIN NOI   7 
 
 
 
Corneliu Codreanu. LICĂR DE ICOANE            27        
 
 
 
Bibliografie                48 
 
 
 
 
 
 
 
 
 
 
 
 6 
   Singur Doamne, doar Tu eşti fără de păcat 
 
 
 După părerea mea, nu sunt nici antisemit şi nici filosemit; nici 
xenofob şi nici xenofil; nici favorabil legionarilor şi nici împotriva lor; 
nici proAntonescu şi nici în contra sa; nici şovin şi nici renegat.  
 
 Mărturisesc, alături de apostoli, că «singur Doamne, doar Tu eşti 
fără de păcat» şi îmi repugnă organic atât să ridic în slăvi, cât şi să 
arunc anatema. 
 Şi-aceasta cu-atât mai mult când este vorba de personalităţi şi de 
evenimente istorice asupra cărora am deplina conştiinţă a 
nedesăvârşirii cunoaşterii mele. 
 
 Cred nestrămutat în partea sublimă a sufletului fiecăruia dintre 
noi şi credinţa aceasta este primul şi ultimul gând care m-a îndemnat 
să redactez această restituire morală. 
 
 Iar comparând între ele mesajele politice ale acestor doi martiri 
Români (Mareşalul Ion Antonescu şi Corneliu Zelea Codreanu), MĂ 
MACINĂ ŞI MĂ CUTREMURĂ URMĂTOAREA-NTREBARE: 
NU CUMVA, ÎN REALITATE, ÎNTRE EI N-A EXISTAT NICI 
CEA MAI MICĂ DIVERGENŢĂ DE FOND IDEATIC ŞI, 
FORŢE ALE ÎNTUNERICULUI, INTUIND ÎN 
CONLUCRAREA LOR PE TEMEIUL DOCTRINAR 
EMINESCIAN CHEZĂŞIA NEATÂRNĂRII NEAMULUI 
ROMÂNESC, ŞI-AU FĂCUT COMANDAMENT STRATEGIC 
PERMANENT DIN A-I ÎNVRĂJBI, A-I NIMICI ŞI A-I 
DISCREDITA? 
 
       Amin.   

 România va fi un stat întemeiat pe 
primatul românesc în toate domeniile. 
 
În România trebuie să fie puşi în 
valoare mai întâi românii, ceilalţi, dacă 
rămân locuri libere, vin după ei. 
 
Singura politică pe care trebuie să o 
facem este aceea a iubirii de neam şi a 
apărării drepturilor lui sfinte, prin muncă, 
prin cinste, prin blândeţe, prin 
CONŞTIINŢĂ şi, mai ales, prin exemplul 
vostru în toate şi faţă de toţi.   
 
                              Ion ANTONESCU 
 
 
 
 
Ion  Antonescu. 
 
LUMINII DIN NOI 
 
 
(Testamentul politic al Mareşalului Ion Antonescu, redactat cu înseşi cuvintele 
acestuia, prin asamblare logică de idei citate – pentru fluidizarea lecturii, fără 
ghilimele – din scrierile: «Îndemnuri româneşti» şi «Către  români»)  

   Români, fraţi dragi şi încercaţi, 
    Cugete risipite, vetre stinse şi trădate, 
    Români smulşi din glia sfinţită  
                   cu sudoarea muncii strămoşeşti,  
 
 Vouă, vă închin toată durerea şi toată nădejdea mea. 
 De două zeci de veacuri stăm înfipţi şi neclintiţi în stâncile 
Carpaţilor, după cum de două zeci de veacuri stă Traian înfipt şi 
neclintit în stânca Romei. 
 Ca şi columna lui Traian suntem  unde am fost şi rămânem 
unde suntem. Istoria noastră oferă un spectacol unic: am păstrat 
intacte trăsăturile caracteristice ale rasei latine. Acelaşi lucru se 
întâmplă şi cu graiul nostru, care este unul şi acelaşi din 
Maramureş şi până la Timoc...Şi veşnic am rămas hotar şi temelie 
de civilizaţie în contra tuturor dărâmătorilor şi a tuturor 
cotropitorilor.  
 Aceasta a fost legea noastră. De aici vine mândria noastră 
tăcută, în faţa cotropirii ca şi în faţa prieteniei. 
 N-am răspuns la sălbăticie cu violenţă. N-am urât 
niciodată. N-am privit cu trufie închipuită şi gălăgioasă în jurul 
nostru ca să ne ascundem slăbiciunile. 
 Învingători, nu am lovit în învinşi. Viaţa, drepturile şi 
bunurile învinsului au fost de noi totdeauna respectate. 
 Omul a fost pentru noi om, chiar când am suferit de ura şi de 
apăsarea lui. 
 De aceea nu ne-am înnecat durerea în mândrie, iar din 
revoltă ne-am făcut noi temelii de viaţă. 
 N-am atacat niciodată pe nimeni.  
 Poporul românesc n-a lovit niciodată prin spate şi nu şi-a 
dezlănţuit niciodată cuvântul sau fapta fără măsură. 

 Poporul românesc n-a cotropit niciodată un pământ străin şi 
n-a atins nici o brazdă fără drept şi fără luptă. 
 Pentru el, cuvântul a fost totdeauna sfinţit. Şi el a ştiut 
răspunde de veacuri la prietenie, cu frăţietate şi la înţelegere, cu 
recunoştinţă. 
 
 Din cauza influenţelor politicianismului, a ignorării 
pericolului şi a nepăsării care caracterizează naţia, minoritarii au 
pătruns în tot aparatul statului şi au reuşit să se infiltreze, în 
cantitate considerabilă, pe treptele cele mai înalte ale conducerii. 
 De aici, fără să o arate şi lucrând ca nişte adevărate termite, 
cu metodă şi întotdeauna perfid, sapă necontenit la temelia 
statului1.  
                                                 
1 Este una dintre cele mai periculoase cauze, fiindcă este invizibilă şi 
nepipăibilă, a dezorganizării, a haosului şi a regimului în care ne sbatem. 
Fiindcă, de pildă, cum putem să ne explicăm faptul evident că instituţii ca 
Poşta, Căile Ferate, Finanţele, care înainte constituiau nu numai fala 
noastră, dar serveau de multe ori drept exemplu ţărilor cu alt trecut şi cu 
altă vechime, astăzi sunt în halul în care sunt. 
 Au pierdut Românii, toţi Românii, dintr-o dată calităţile de care 
au dat dovadă când erau apreciaţi pe baza rezultatelor şi acţiunilor lor, 
ca buni organizatori, patrioţi, energici, cinstiţi, pricepuţi, devotaţi 
serviciului etc. etc.? 
 Este cu putinţă aceasta? 
 Desigur că nu. 
 Cercetând însă structura organismului nostru de stat şi meditând 
profund asupra lui găsim deslegarea enigmei. 
 Într-o documentată lucrare întocmită la Marele Stat Major, se 
poate vedea cât de mare este cangrena care roade organismul nostru în 
această privinţă. Sunt instituţii şi regiuni în care ne-am transformat, în ceea 
ce priveşte aparatul conducător, din majoritari în minoritari.  

 Aşa se face că, în loc ca reformele sociale să însemne 
începutul unei ere a renaşterii naţionale, ele au fost folosite de 
guverne şi partide numai pentru a crea o pătură superioară 
artificială. 
 Patriotul, omul elitei şi al cinstei, a fost înlocuit în viaţa 
publică prin demagogi superficiali şi înşelători. 
Ne-am frânt puterea, ne-am slăbit cugetul şi ne-am sleit minţile în 
lupte fratricide pentru ideologii, în desbinări stupide, în bârfeli 
odioase, în vrajbe dureroase şi în apucături neomenoase. 
 
 De aceea, ştiu că tu, sătean trudit n-ai plug şi n-ai haine; că 
fierul plugului e scump pentru punga ta goală şi bumbacul nu-ţi 
ajunge ca să-ţi îmbraci copiii, că pământul ţi-a rodit puţin şi 
gurile casei tale sunt multe. 
 Ştiu că tu meşteşugar chinuit nu-ţi poţi îndestula nevoile cu 
greul muncii tale; că râvneşti să nu-ţi mai vezi copiii ofiliţi şi să-
ţi vezi fruntea despovărată de griji şi sărăcie. 
 Ştiu că tu, bogatule, eşti turburat fiindcă ai voi pace şi 
linişte, pentru ca să ai siguranţa bunurilor tale şi mulţumirea 
averii pentru urmaşii tăi1. 
 Şi tu, cărturarule, care ai tăcut ieri şi taci şi astăzi, ştiu că 
aştepţi ceasul când Ţara să-ţi cinstească mintea, Neamul să-ţi 
                                                                                                                     
Este cea mai bună armă pe care am dat-o pentru Geneva în mâna 
Ungurilor, fiindcă am făcut noi înşine dovada sau că nu suntem majoritari 
sau că nu suntem, sub raportul culturii şi pregătirii, în măsură să 
administrăm ceea ce am pretins că ni se cuvine.  
1 Căci, să ştii bogatule că averea ta ne e scumpă – dacă este curată – fiindcă 
e a ţării; că lucrurile casei tale, pe care alţii nu le au, ne încredinţează că din 
propria ta conştiinţă şi înţelegere ne vei ajuta să facem din bucuria ta, 
bucuria altora. 
 11
preţuiască sufletul şi Statul să-şi întemeieze soarta pe rostul tău 
de cârmaci al cugetelor şi să nu te umilească izgonindu-te de la 
luptă sau trudindu-ţi vieaţa în umilirea sărăciei. 
 
 Greutăţile în care se sbate neamul sunt mari şi încurcate. 
 Neamul Românesc – popor de muncă şi nu parazitar – vrea 
înnoire, vrea libertate şi vrea să-şi trăiască adevăratul 
Naţionalism, prăvălind pe toţi cei care – conştient sau inconştient 
– îi împiedică drumul viitorului. 
 
 Puterea unui Neam faţă de el însuşi şi prezenţa unui Neam 
în lume şi în Istorie se dovedeşte prin unitatea cu care, în ceasurile 
de încercare ştie să-şi afirme cugetul şi voinţa nestrămutată. 
 
 În România trebuie să trăiască şi să fie puşi în valoare mai 
întâi Românii; ceilalţi, dacă rămân locuri libere, vin după ei. 
 Împotriva tuturor piedicilor şi intrigilor duşmane, a 
clevetirilor şi ameninţărilor nemernice, trebuie să ducem Ţara în 
matca viitorului, în val de veac, ca să-i asigurăm drepturile 
nepieritoare. 
 
 Revoluţiile naţionale nu sunt acte de violenţă, revolte, ci 
idei în marş. 
Toate adevăratele revoluţii naţionale s-au întemeiat prin zidiri şi 
nu prin prăbuşiri. Ele au folosit toate rezervele naţiunii şi au 
întrebuinţat toate generaţiile, respectând instituţiile 
fundamentale ale vieţii şi ale scopurilor omului. 
 De aceea, vă chem pe toţi, din toate generaţiile şi din toate 
clasele, ca să înfăptuim marea chemare a istoriei noastre. 

Chem pe toţi Românii fără nici o deosebire de profesiune, pentru 
că expresia voinţei naţionale nu se poate opri în faţa hainei sau 
rostului profesional de vieaţă. 
Daţi Patriei tot ce este mai bun în voi. Fiindcă azi se toarce sub 
ochii voştri soarta de veacuri a lumii. Şi la împlinirea ei fiecare 
trebuie să vă simţiţi chemarea. 
 
 Ne trebuie împăcarea generaţiilor, respectul trecutului, 
cinstirea a tot ce e bun şi nepătat în Neamul Românesc, pentru ca 
să ne merităm moştenirea strămoşilor şi slava urmaşilor. 
 Ne trebuie respectul vieţii şi al averii, temeliile Neamurilor 
şi ale Civilizaţiilor, nu pentru a le lăsa să trăiască desfrânat şi în 
afară de interesul naţional şi social, ci pentru a le supune toate – 
din libera lor pornire – marilor comandamente naţionale. 
 
 Un neam nu poate să-şi ţină în mâini lanţul eternităţii 
naţionale, decât dacă ştie să cinstească, verigă cu verigă, tot ce e 
al lui. 
 România pe care voim să o făurim va fi un Stat întemeiat pe 
primatul românesc în toate domeniile şi se va întemeia pe 
structura noastră agrară şi ţărănească. Naţionalul şi Socialul vor 
fi pietrele de temelie. 
La temelia Statului vor sta întotdeauna muncitorul agricol de la 
ţară şi muncitorul de la oraşe – funcţionarul şi lucrătorul. 
 Acesta este drumul viitorului, la care chem tot ce e curat, 
întreg, nepătat, neobosit, pe întregul cuprins al Ţării. 
 
 Pentru a ajunge la această înfăptuire viitoare, se cer acum: 
ordine, disciplină şi muncă.  

 Pe plan social, la temelia Statului stă familia1. Pe plan 
spiritual credinţa1. 
                                                 
1 Familia românească, cheia de boltă a rezistenţei şi a prosperităţii neamului 
nostru.  
Iar la temelia familiei, vă cer să fiţi voi femei române de 
pretutindeni. Căci numai în familie puteţi cuprinde taina adâncă a vieţii; şi 
numai prin familie puteţi fi înconjurate de adevărata dragoste şi respectul ce 
vi se cuvine. 
Cel mai preţios dar pe care Dumnezeu îl aduce Neamului este 
copilul. Darurile Cerului, trebuie cinstite cu mare îngrijire. Oricum va fi: 
bogat sau sărac, frumos sau urât, îngrijit sau părăsit, dotat sau nedotat, 
paşii lui trebui îndreptaţi pe acelaşi drum – lupta continuă către cinste. 
Să fie cinstit în toate. 
Din cinste se naşte: munca, bunacuviinţă, dragostea, cumpătarea, 
voioşia, seninătatea, bunătatea, jertfa şi chiar eroismul. 
Sufletul unui copil este cea mai plăpândă alcătuire, în care 
impresiile capătă ecouri uriaşe, ce se transformă în înclinări pentru o 
viaţă întreagă. 
Să-i deprindeţi să creadă în Dumnezeu şi Biserica Lui. Să se închine cu 
tăria cu care Biserica era iubită de strămoşii noştri. Să se deprindă să-şi 
apropie sufletul de Dumnezeu şi să-i feriţi de trufia deştertăciunilor. Să le 
spuneţi că Neamul Românesc, în înţelesul nesfârşit al generaţiilor, cuprinde 
toate sufletele morţilor şi mormintele strămoşilor. Că aceste morminte 
trebuie cinstite. Prin cultul morţilor vor avea totdeauna sprijinul sufletelor 
care s-au jertfit pentru neam.  
Tot prin cultul morţilor şi mormintelor strămoşilor îi veţi face să iubească 
pământul Ţării. Să le şoptiţi zilnic că prin ecoul şi îndemnul care vine din 
morminte, a trăit şi trăieşte neamul acesta. 
 Cunoscând orice limbi străine să iubească un singur grai, acela al 
strămoşilor noştri. Adâncul firii româneşti nu poate fi cuprins decât prin 
graiul românesc. Să-l cinstească, să-l păstreze şi să-l lase moştenire 
nepătată. 

 Statul viitor va fi un Stat de disciplină, de ordine şi de 
acţiune creatoare. 
 Tineretul va fi educat în duhul de jertfă naţională şi de 
idealism creştin pentru care s-au trudit şi s-au jertfit, veac de 
veac, Voievozii, vitejii şi martirii noştri. 
 Ţărănimea va fi îndrumată spre o viaţă nouă, Statul 
organizând producţia agricolă, dând unelte şi maşini ţăranului, 
creând o industrie alimentară şi transformând ordinea sanitară 
atât de înapoiată a satelor noastre. 
 Muncitorimea va fi ridicată prin sporirea producţiei şi prin 
crearea de mari lucrări publice, căi de comunicaţie, canale şi 
irigaţii. 
                                                                                                                     
Să-i creşteţi luptători, dar să-i deprindeţi să fie blânzi. Blândeţea 
este o podoabă unică a sufletului românesc. Blândeţea, oriunde vor găsi 
germeni de viaţă. Să le îndreptaţi zilnic mâna să ajute pe cel în nevoie. 
Să le răspundeţi totdeauna şi la toate întrebările. Să le cetiţi şi să 
cetească. Astfel îi veţi deprinde să aibă pasiunea de a se cultiva. 
Şi mai ales, învăţaţi-i să muncească. Munca să o iubească şi să o 
respecte, pentru că totdeauna înnobilează. Faceţi-i să înţeleagă cât de greu 
trece vieaţa fără muncă. E groaznic să te simţi trăind ceas cu ceas şi să nu 
foloseşti nimănui. 
Iar faţă de copii, căsătoria voastră să fie o taină. Să nu lăsaţi 
niciodată ca vălul să fie rupt de asprimea unor cuvinte sau fapte nesocotite. 
Certurile dintre părinţi aruncă nesfârşită uscăciune în sufletele lor crude. 
Neînţelegerile voastre, păstraţi-le şi feriţi-le de ochii şi urechile lor. În alt fel 
le pustiiţi sufletul pentru totdeauna. 
Gândiţi-vă şi înţelegeţi că nu puteţi fi înlocuite şi că nimeni nu ar 
putea face nimic din toate acestea în locul vostru.  
1 Nu există putere în lume care să poată opri biruinţa lui Dumnezeu şi a 
celor care au crezut şi cred în El. 

 Funcţionarii vor fi întrebuinţaţi în această mare acţiune a 
Statului şi li se va deschide drumul spre întreprinderile private, 
pentru a asigura tuturor salarii demne de munca şi rolul fiecăruia. 
 Cărturarii şi slujitorii Bisericii vor avea în acest Stat rolul 
care li se cuvine despicătorilor de drumuri şi ziditorilor de suflete. 
 
 Singura politică pe care trebuie să o faceţi este aceea a iubirii 
de Neam şi a apărării drepturilor lui sfinte prin muncă, prin 
cinste, prin blândeţe, prin conştiinţă şi, mai ales, prin exemplul 
vostru în toate şi faţă de toţi. 
 Am pornit de la icoane şi altare, să ne întoarcem la ele1. 
 
 Fii om, fii drept, şi recunoaşte că deasupra ambiţiilor şi 
intrigilor şi urilor este Patria,  este veşnicia Neamului; şi că acolo 
trebuie să ne întâlnim totdeauna, chiar dacă nu ne înţelegem de 
fiecare dată. 
 Să ne unim în muncă şi în frăţie, în gândire şi în simţire, în 
dreptate şi în lege, în disciplină şi în cumpătare, în ordine şi în 
credinţă, pentru ca prin muncă să ne întărim, să prosperăm şi să 
fim gata pentru orice ceas, fiindcă numai aşa vom spori stima 
prietenilor şi grija duşmanilor. 
 
 Trebuie să redăm muncitorului puterea producţiei, ca să 
putem ajunge la ieftinătatea vieţii; trebuie să dăm ţăranului 
                                                 
1 Biserica lui Cristos nu înseamnă numai ziduri, icoane, coruri, lumânări, 
clopote, slujbe. 
 Ea este dragoste, jertfă, milostenie, trudă, curăţenie sufletească. 
Oriunde trăieşte un suflet curat, acolo este un altar al dumnezeirii. 

liniştea ogorului, ca să poată munci; trebuie să dăm orăşeanului 
siguranţa vieţii şi a ordinei, cărturarului puterea gândului. 
 
 Întreaga Ţară trebuie să păşească la muncă şi la ordine. 
 Pe deasupra tuturor frământărilor şi peste toate 
neînţelegerile, avem datoria faţă de strămoşi şi faţă de urmaşi să 
ne pregătim Statul şi Neamul pentru apărarea drepturilor lui 
veşnice. 
 Prindeţi voiniceşte de umeri pe toţi fraţii noştri de pe întreg 
cuprinsul românesc, scuturaţi conştiinţele de toate îndoielile şi de 
toate laşităţile trecutului, sfărâmaţi ambiţiile deşarte şi, sub 
imboldul vostru şi sub exemplul vostru, uniţi pe toţi1 într-un 
singur gând, într-o singură simţire, într-o singură voinţă, către un 
singur ţel: izbânda României. 
 Astfel, legea credinţei, legea dreptăţii, legea disciplinei, legea 
muncii, legea educaţiei severe, legea tăcerii, legea solidarităţii 
naţionale şi a sprijinului reciproc şi legea onoarei, vor fi legile de 
temelie ale Statului de mâine. 
Trebuie cinste, trebuie dreptate şi justiţie. 
 
 Române! Mulţumirea ta şi a familiei tale împovărate va 
veni prin înfrăţirea tuturor, prin munca noastră laolaltă, prin 
înţelegere şi ascultare şi nu pe căile urii sau ale prăbuşirii altuia. 
Fiindcă munca şi credinţa înalţă, pe când invidia şi ura surpă. 
 Fiţi creştini, fiţi oameni, fiţi Români întregi. 
 Luaţi aminte că aceea ce a prăbuşit pe alţii, a fost goana 
după bunuri şi interese prea pământeşti. 
                                                 
1 toţi Românii hotărâţi, toţi Românii cinstiţi, toţi Românii sârguincioşi, toţi 
Românii întregi 

Nu uitaţi că aceea ce a dărâmat aşezări şi Tronuri, a fost 
mânuirea oarbă şi sângeroasă a trufiei, a răzbunării şi a violenţei. 
Dăltuiţi în cugetele voastre piatra de întemeiere nouă a 
Neamului.  
Nu vă risipiţi sbuciumul în fapte mărunte, în clocotiri 
învrăjbitoare şi în războiri sterpe. Acestea vă scoboară şi amuţesc 
poruncile morţilor voştri. 
 
 Neamul acesta trebuie ridicat, întărit, îndreptat. 
N-avem nici un minut de pierdut în această privinţă. 
 
 Un regim nou de viaţă curată, un regim de viaţă armonioasă 
şi frăţească între conducători şi conduşi1; un regim de viaţă plină 
                                                 
1 În acest sens, orice şef trebuie să se poarte cu subalternii săi cu omenie. 
Acest sentiment nu poate şi nu trebuie să lipsească nici chiar în Armată, 
unde disciplina comportă oarecare rigiditate. 
 Sentimentele sufleteşti de omenie faţă de subaltern aduc din partea 
acestuia dragoste de muncă, încredere în şefi, în vigoarea morală în toate 
acţiunile lui bune, mândria respectului ce i se dă, personalitate. 
 De aceea, în serviciul zilnic, în discuţiunile ocazionale, în viaţa 
socială şi în greşelile ce eventual se fac, şeful este dator să-şi trateze 
subalternii în cadrul legilor, însă urban şi civilizat - nu se admit două 
atitudini: una de platitudini în sus şi alta de brutalitate în jos. Iar când e 
vorba de a cumpăni dreptatea, să aibă în vedere că aceasta se dă după 
legiuiri scrise, dar se dă şi după comandamente de ordin moral şi sufletesc şi 
că nu se poate admite ca cineva să aibe dreptate şi să nu i se dea. 
 Altfel, subordonaţii nu vor voi să aibă iniţiativă, iar a avea 
iniţiativă înseamnă a avea curajul răspunderii şi încredere că riscurile vor fi 
dominate de rezultate.  
 În cadrul legilor, iniţiativa cea mai largă trebuie să anime pe toţi cei câţi 
fac parte dintr-o instituţie civilă sau militară. Ceea ce trebuie însă să se ţină 

de ideal, de cuget curat şi de forţe creatoare: este o muncă grea, 
neînchipuit de grea, care cere gândire, organizare, metodă, ordine, 
disciplină, neslăbită voinţă şi dârzenie. 
 Dacă o faceţi cinstit, dacă nu umblaţi după foloase 
personale sau de castă, dacă nu vă uitaţi cu ochi răzbunători în 
trecut, dacă întindem o mână frăţească tuturor cari sunt în stare 
să pună sufletul, priceperea, cinstea, munca şi patriotismul lor în 
slujba Patriei, dacă lăsăm ambiţiile şi păstrăm proporţiile, vom 
reuşi. 
 
 Nu oricine e pregătit pentru această împlinire, ci numai acei 
care n-au mâinile pătate de sânge, de averea Statului sau de fapte 
murdare.  
Toţi pot însă s-o ajute, pentru că este Casa Neamului la care toţi 
au datoria să zidească. 
 
 Familia, Şcoala, Biserica, Justiţia, bogăţiile pământului 
nostru şi toată aşezarea Statului, trebuie reîntemeiate, 
înrădăcinate de-a-pururi în duhul şi rostul nostru de viaţă 
românească. 
 Săteanul aşteaptă ridicarea, muncitorul vrea mulţumire, 
ostaşul vrea onoare, orăşanul vrea siguranţă. 
 Nu putem întemeia nimic dăinuitor dacă nu respectăm legile 
omeniei şi ale vieţii. 
Viaţa omului, cinstirea avutului, respectarea muncii şi casei 
altuia sunt valori pe care veacuri de civilizaţie le-au împietrit în 
                                                                                                                     
în seamă în exercitarea iniţiativei este corectitudinea: corectitudine în 
interpretarea legilor, corectitudine în aplicarea lor. 

fiinţa popoarelor, iar când acestea s-au dărâmat în datinile unui 
Neam, Neamul s-a stins. 
 
 Un popor care nu respectă trecutul şi datina creştinească, un 
popor care îşi pierde credinţa, un popor care nu cultivă iubirea 
pentru morţii săi, este un popor condamnat1. 
 Trebuie deci să reluăm firul întrerupt şi să călcăm pe drumul 
pe care au călcat strămoşii noştri2.  
Crucea şi Stindardul, Ogorul şi Patria, Onoarea şi Virtutea, 
Înfrăţirea şi Iubirea, Legea şi Omenia să fie ţelul nostru de acum 
înainte, fiindcă el a fost, veac de veac, este şi va rămâne crezul 
adevăraţilor Români. 
 De acum înainte seriozitatea va lua locul uşurinţei, 
vrednicul va da la o parte pe nevrednic, onestitatea va zdrobi 
tâlhăria, caracterul va înfrânge pe viclean şi-l va împiedica să mai 
străbată, prin intrigă şi linguşire, prin minciună şi perfidie, prin 
                                                 
1 Căci, de la antici şi până astăzi, nu răzbat în veşnicie decât popoarele care 
au cultul eroilor şi al mormintelor. 
 Eroii şi martirii sunt pentru un neam ceea ce sunt profeţii pentru 
religie şi sfinţii pentru Biserică. Ei sunt verigile prin care se leagă lanţul 
veşniciei naţionale…Ca magii, cărora singuri le-a dăruit Domnul taina 
drumurilor de lumină, aceşti despicători de poteci noi îşi duc harul pentru 
împliniri de taine. 
 Cu cât un neam îşi poate împodobi mai mult istoria cu apariţiile 
acestea neobişnuite, cu atât el e mai glorios şi mai mare ; şi cu cât un neam 
este mai sterp în înţelegerea şi în crearea eroilor şi a martirilor, cu atât 
prezenţa lui în Istorie este mai măruntă şi mai trecătoare. De aceea, 
popoarele trebuie să aibă o adevărată religie închinată oamenilor 
predestinaţi, eroilor şi martirilor. 
2 Adică Neamul Românesc trebuie să se întoarcă la izvoarele lui ; fapta lui 
să oglindească toate virtuţile strămoşeşti.  

înrudire şi prin ticăloşie, către vârfurile de comandă pe care au 
pus stăpânire acei care au dus Ţara şi instituţiile ei acolo unde 
ştim, simţim şi suferim că sunt. 
 
 Trândăvia, interesul personal, intriga, necinstea, minciuna, 
trădarea, linguşirea, lipsa de merit şi de caracter, ameninţarea şi 
ura – acestea le urâţi cu toţii – o ştiu – şi eu le urăsc cel dintâiu. 
 Munca, adevărul, dreptatea, cinstea, caracterul, onoarea, 
loialitatea, meritul şi ridicarea prin competenţă şi disciplină, 
respectul faţă de toate aceste temeiuri de viaţă, iată ce aţi voit, 
iată ce trebuie să întemeiem în noul Stat. 
 Opera aceasta grea nu o vom duce la bun sfârşit decât dacă 
este o unire desăvârşită între noi, unire care să pornească din 
sufletele şi din minţile noastre şi care să se traducă în acţiune1. 
Numai procedând astfel vom putea să salvăm acest nenorocit atât 
de încercat Neam. 
 
 Cu cât loviturile vor fi mai mari, cu atât dârzenia noastră 
va trebui să fie mai mare, munca noastră mai încordată şi voinţa 
noastră de a învinge mai fără de limită. 
 Deschideţi înainte larg porţile casei voastre şi primiţi pe toţi 
acei care vin purtaţi de puterile lor, de trecutul lor nepătat, de 
dârzenia lor românească şi de voinţa lor de înfrăţire, de muncă şi 
de luptă. 
 Nu duşmăniţi pe nimeni, nu îndepărtaţi pe nimeni, oricare 
le-ar fi fost judecata şi credinţa politică până azi. Neamul nu are 
                                                 
1 Nu uitaţi că statul Naţional înseamnă topirea tuturor credinţelor şi a 
tuturor forţelor noastre într-un singur scop: rezidirea pentru veşnicie şi din 
temelie a Neamului nostru.  

destule energii şi destule suflete câte ne trebuie pentru viitoarea şi 
marea lui înălţare, pentru ca vreuna să rămână în afară. 
 
 Alte ţări au sfărâmat în ruine, au scăldat în sânge şi au 
plătit cu jertfe de fraţi actele reparatorii şi înnoirile din temelie 
ale alcătuirilor lor. Noi să le împlinim numai cu frământarea 
sufletelor noastre şi în liniştea faptelor noastre. 
 
 Un Neam poate fi redeşteptat prin viforul entuziasmului, 
dar nu poate fi înălţat decât prin dogoarea muncii şi patima 
răspunderii. 
 Adevărata educaţie nu este numai şcoala cărţii, ci şi şcoala 
Neamului. 
Ea zideşte nu numai cultura, dar înalţă şi întăreşte conştiinţa 
naţională, prin cultul credinţei în Dumnezeu şi în puterile 
Patriei. 
 Învăţământul este şi şcoala vieţii şi şcoala luminii. 
Adevăratul profesor dăltuieşte sufletele şi caracterele, ca 
sculptorul în piatră. 
 
 Să ascultăm porunca de dincolo de mormânt a strămoşilor şi 
martirilor noştri şi să nu uităm datoria sacră pe care o avem de a 
trece copiilor noştri o Ţară frumoasă, o Ţară puternică înlăuntru 
şi respectată în afară, în sfârşit, o Ţară la care am aspirat cu toţii 
şi pentru care am pătimit cu toţii. 
 
 Şcoala românească trebuie să plece de la baza structurală 
românească, care este ţăranul. 
 Prin cultură omul capătă conştiinţa adevărată a rostului 
său în viaţă şi în naţiune, află puterea muncii şi curajul 

răspunderii şi dobândeşte conştiinţa rostului naţional în mijlocul 
celorlalte popoare. 
 Imitând o cultură străină, nu se poate întemeia o adevărată 
cultură naţională. 
 
 Universităţile trebuie să fie pentru noi zidurile nevăzute ale 
veşniciei româneşti, iar pentru cei din afară, cetăţile adevărului, 
ale drepturilor şi ale mândriei noastre naţionale. 
 
 Slujitorii Bisericii, mai mari şi mai mici, să fie pătrunşi, 
până în adâncul conştiinţei lor, de caracterul dumnezeesc al ei şi 
de răspunderea lor de trimişi ai lui Dumnezeu în mijlocul 
neamului nostru1. 
                                                 
1 Dacă gândul vostru nu este cu totul dăruit Creatorului, dacă inima 
voastră nu se frământă cu adevărat pentru păcatele oamenilor, atunci şi 
zidurile bisericilor sunt reci şi chipurile sfinţilor de pe icoane sunt crunte şi 
clopotele sună spart şi lumânările par stinse. 
 Faceţi în aşa fel, încât oamenii să simtă nevoia să meargă la 
Biserică şi să dorească ceasul de rugăciune ca o mare liniştire sufletească. 
 Evanghelia Mântuitorului este faptă. Ea nu a fost scrisă ca să fie, 
ci pentru că a fost trăită. Viaţa lui Cristos-Dumnezeu a fost supusă trudei 
legilor omeneşti, a acceptat pecetea pedepsei divine şi a luptat pentru 
răscumpărarea noastră. Aşa că din ea şi numai prin ea să tălmăciţi viaţa 
credincioşilor. 
Ascultaţi poverile lor şi arătaţi-le că toate au fost trăite şi înfruntate de 
Dumnezeu pentru biruinţa lor. Cel mai mic sbucium din viaţa oricăruia 
făceţi-l să intre, să se regăsească şi să se aline prin Evanghelie. Şi veţi vedea 
că rostul vieţii nu le va mai fi străin, că durerile le vor primi şi suferi cu 
credinţa că o fac întru biruinţa slavei cereşti. 
 Tălmăciţi în fiecare zi de sărbătoare, pe înţelesul tuturor, prin 
predici scurte şi înţelepte, Evanghelia. 

 Preotul, prin pregătirea lui, prin purtarea lui, prin 
deslegarea lui de cele pământeşti şi prin exemplul lui în toate, să 
readucă în faţa altarului şi în Biserică pe toţi aceia care s-au 
îndepărtat mai mult sau mai puţin de ea, din vina tuturor.  
 
 Oşteni, tezaur de putere şi mândrie, stâncă de piatră 
nebiruită, nu uitaţi, de la mic la mare, că sunteţi ieşiţi dintr-o 
brazdă stăpânită şi păstrată prin sânge şi în sânge. 
                                                                                                                     
 Învăţaţi-i să asculte şi să folosească în faptele lor de fiecare clipă, 
tot ce această carte a suferinţei a înscris numai din dragoste de oameni. 
Numai astfel vor înţelege îndatoririle la care îi cheamă viaţa faţă de ei, faţă 
de familia lor, faţă de semenii lor. 
 Învăţăturile Evangheliei să se desprindă din fapta voastră. De 
aceea, vă cer în viaţa de toate zilele: 
Să fiţi cei mai iubitori. 
Să fiţi cei mai buni. 
Să fiţi cei mai drepţi. 
Să fiţi cei mai cinstiţi. 
Să fiţi cei mai muncitori. 
Să fiţi cei mai gospodari. 
 Să nu alergaţi niciodată după bani, fiindcă ei vă fac să alunecaţi pe 
panta patimilor omeneşti. 
 Politica să o goniţi din jurul altarelor, aşa cum a gonit Mântuitorul 
pe mânuitorii de bani. 
Să o goniţi şi pentru voi şi pentru drept-credincioşii voştri. 
Ea a adus multă nenorocire în această Ţară. Ea v-a învrăjbit fiindcă, 
politica, la noi, a însemnat pândă. Să pândeşti un om, ca să-l dai la o parte; 
un loc ca să-l ocupi fără merit; un lucru ca să ţi-l însuşeşti cu orice preţ şi 
prin orice mijloc; o situaţie ca să ajungi cât mai repede şi să te îmbogăţeşti 
peste noapte. 
 24 
Împletiţi-vă şi înfrăţiţi-vă cu această brazdă, staţi înfipţi în ea şi 
pregătiţi-vă să muriţi cântând pentru ea1.  
                                                 
1 Vă mărturisesc însă că lealitatea aceasta dusă la limita firii v-o voi putea 
cere cu inima uşoară abia atunci când rândurile voastre vor fi alcătuite 
numai, sau cel puţin aproape numai, din etnici români. 
 
 Am instruit, în ultimii ani, aproape 400.000 de minoritari. Prin 
acest sistem am făcut o armată inamicilor noştri. 
 Informaţiuni certificate au stabilit că Ungurii contează, în 
carnetele de mobilizare ale unităţilor de la est de Tisa, pe Ungurii instruiţi 
de noi, pe care speră de sigur să-i primească şi înarmaţi. 
Este probabil că aceleaşi speranţe şi calcule le nutresc şi le fac atât Bulgarii 
cât şi Ruşii. 
 
 Am executat cu o conştiinţă care este păcat că nu am generalizat-o 
în toată activitatea noastră publică, angajamentele internaţionale care le-
am luat, de a creea condiţiuni egale la drepturi şi îndatoriri tuturor acelora 
care trăiesc la noi…Astăzi, armata noastră are, şi mâine la războiu va 
avea, în medie, în rândurile ei, aproximativ 30% minoritari. 
 În războiul trecut, şi numai unităţile de moldoveni au avut patru la 
sută evrei. 
 Se ştie de toţi ce au păţit  armata, administraţia şi teritoriile 
ocupate şi prizonierii români, de pe urma acestor oameni pe care i-am 
crescut, menajat, primit şi tratat de multe ori mai bine ca pe fraţii noştri de 
sânge. În spatele panicilor, trădărilor, predării unităţilor, alarmismului, 
defetismului, maltratării populaţiei şi a ofiţerilor noştri prizonieri erau 
totdeauna. 
 
 S-au uitat toate acestea. Uităm uşor. Este o crimă că o facem, 
fiindcă o vom plăti foarte scump. 
 Ce vom păţi  mâine este uşor de prevăzut. Cine poate să-şi ia 
răspunderea să apere fruntariile ţării şi independenţa neamului cu o armată 
în a cărei compunere vor intra 30 la sută minoritari? Eu nu. 

Nici o altă ţară, din acelea care au aceleaşi angajamente, nu s-a 
ţinut de ele cu acelaşi zel ca noi. 
Aproape acelaşi procent de minoritari a răsturnat, când s-a 
prezentat momentul, o monarhie de care erau legaţi prin legături, tradiţie şi 
cultură de mai multe ori seculare. 
Cum putem să ne facem noi, care n-avem nici organizarea, nici 
prestigiul, nici administraţia Austro-Ungariei, iluzia că nu ne vor răsturna 
şi pe noi? 
Cum putem să pretindem Ungurilor de la noi să se bată în contra 
fraţilor lor? 
Măsura pe care am luat-o de a-i trimite atât în timp de pace, cât şi 
la începutul războiului, pe alte fronturi, este şi plină de consecinţe şi 
puerilă. 
 
- Este plină de consecinţe dezastruoase fiindcă a încurcat 
mobilizarea armatei, producând haosul. A creat spectacolul 
continuei vânturări de soldaţi, care circulă necontenit pe 
socoteala Statului, de la un cap la altul al Ţării. La 
mobilizare aceşti oameni, mergând la corpurile unde vor fi 
chemaţi, vor arunca pe toate căile sămânţa anarhiei, se vor 
deda la acte de sabotaj, vor răspândi panica, vor practica 
spionajul şi trădarea, iar cei care vor ajunge la unităţile lor, 
vor antrena la defetism, la predări şi la dezertări în masă; 
 
 
- Este  puerilă fiindcă măsurile de repartizare iniţială a 
forţelor nu pot avea la război durată. Realităţile lui ne vor 
forţa să aducem, din prima săptămână, forţe de peste tot şi 
de oriunde, pentru a conjura pericolul. 
 
Iată atât adevărul cât şi perspectiva.  
Ce-i de făcut? 

 Nu există putere în lume care să poată opri biruinţa lui 
Dumnezeu şi a celor ce au crezut şi cred în El. 
 
 Nu este Răstignire fără Înviere. 
 
Dar trebuie să ne pregătim, să suferim , să o merităm. 
 
 
 Munciţi, gândiţi, răbdaţi, tăceţi, încordaţi-vă, oţeliţi-vă şi 
aşteptaţi. Orice secundă pierdută în intrigă şi luptă poate să ne 
fie mortală. 
 
 Cred şi mărturisesc Învierea lui Cristos. 
 Cred în învierea Neamului Românesc! 
 
 Cristos a înviat. 
 Neamul Românesc va reînvia. 
 Prin noi, prin jertfa şi mântuirea noastră. 
 
      ROMÂNI, 
     Sus inimile! 
                                                                                                                     
Să încetăm a instrui minoritarii, cel puţin pe cei din categoria 
periculoşilor. Să-i scoatem din lucrările de mobilizare şi să-i întrebuinţăm în 
unităţi organizate, după o sumară şi de formă instrucţie, la lucrările de 
redresare a Statului; să-i folosim în serviciile secundare. 

 O conducere românească României. 
 
 O legiferare românească, legi de 
protecţie a elementului românesc. 
 
 Noi ne aşteptăm biruinţa noastră 
de la desăvârşirea în SUFLETUL 
naţiunii a unui proces de perfecţiune 
omenească.   
 
                     Corneliu Z. CODREANU 
 
    
 
                               
 
 
Corneliu  Codreanu. 
 
LICĂR  DE ICOANE 
 
 
 
(Testamentul politic al lui Corneliu Zelea Codreanu, redactat cu înseşi cuvintele 
acestuia, prin asamblare logică de idei citate – pentru fluidizarea lecturii, fără 
ghilimele – din scrierile: «Pentru legionari», «Circulări şi manifeste», «Cărticica 
şefului de cuib», «Scrisori studenţeşti» şi «Însemnări de la Jilava»)  

Cinstiţi Români, 
  Domnilor şi Doamnelor, 
  Prea onorate familii româneşti, 
 
 Poporul român este poate singurul popor care, în toată 
istoria sa, n-a cunoscut păcatul robirii, încălcării sau nedreptăţirii 
altor popoare. 
 Sufletul Românesc trăieşte, de veacuri, cinstit, pe aceste 
meleaguri dintre Nistru şi Tisa. 
 
 Sub domnia cuvântătorilor partidelor, Românul de 
pretutindeni a sărăcit şi a îngenuncheat în faţa străinului pripăşit 
de curând. Rosturile mari ale Patriei sunt părăsite. Lumea 
noastră politicianizată nu mai vede în faţă decât interesul 
partidului, pentru a cărui biruinţă sacrifică, în fiecare zi şi ceas de 
ceas, însuşi viitorul nostru ca neam. 
 Muncitorii români părăsiţi îngroaşă rândurile 
comuniştilor1.  
                                                 
1 Comunismul înseamnă anticreştinism.  
Comunismul pleacă de la materie şi rămâne în materie, dispreţuind 
valorile morale ale lumii.  
Comunismul, împreună cu anexele sale, luptă pentru nimicirea 
neamurilor şi pentru prăbuşirea civilizaţiei creştine. 
Triumful  mişcării  comuniste la  noi  ar  însemna: desfiinţarea 
Bisericii, desfiinţarea familiei, desfiinţarea proprietăţii individuale şi 
desfiinţarea libertăţii; într-un cuvânt deposedarea noastră de tot ceea ce 

Comerţul românesc, lipsit de protecţie, îngenunchează în 
lupte neegale cu străinul.  
În cadrele armatei noastre pătrunde tot mai adânc şi tot 
mai sus germenul dizolvant şi corupător de conştiinţe. 
Ţăranul român îşi vinde produsul sub preţul de cost. 
Misiţii s-au înmulţit şi ne inundă. Cafenelele sunt pline de 
cămătari şi samsari. Ei se înmulţesc în dauna celor care muncesc. 
Poporul este spoliat. Românul, înglodat în datorii, a ajuns rob. 
Ţara, împărţită în partide se dărâmă sub ochii noştri. Conducerea 
partidelor nu are nici un pic de direcţie naţionalistă, de oblăduire 
şi încurajare a elementului românesc, care ţine de multe secole pe 
umerii săi viaţa ţării. 
 
Pe deasupra milioanelor de gospodării care se distrug, 
deasupra milioanelor de suflete sărace care plâng, se înalţă 
batjocoritor palatul tâlhăresc al jefuitorului de Ţară. Cine este 
acesta? Este trădătorul de Neam şi de Ţară, este omul de afaceri 
profitor, care te-a luat în arendă, iar tu ai căzut în stăpânirea lui 
cu Ţara pe care ai creat-o. 
                                                                                                                     
formează patrimoniul moral al omenirii şi, în acelaşi timp, deposedarea de 
orice bunuri materiale, în favoarea profitorilor din umbră ai comunismului, 
evreii – iudaismul a ajuns la stăpânire în lume prin masonerie şi în Rusia 
prin comunism. 
De vor intra trupele ruseşti la noi şi vor ieşi învingătoare, în numele 
Diavolului, cine poate să creadă, unde este mintea care să susţină, că ele vor 
pleca de la noi, înainte de a ne sataniza, adică bolşeviza? Consecinţele? 
Inutil a le discuta!   
Nu-i de ajuns să învingem comunismul. Trebuie să şi luptăm în 
contra partidelor oligarhice, creând organizaţii muncitoreşti naţionale care 
să-şi poată câştiga dreptatea în cadrul statului, nu în contra statului. 

O minciună sunt toate programele noi şi sistemele sociale 
fastuos etalate poporului dacă în spatele lor rânjeşte acelaşi suflet 
de tâlhari, aceeaşi lipsă de conştiinţă întru îndeplinirea datoriei, 
acelaşi duh de trădare faţă de tot ce-i românesc, acelaşi desfrâu, 
aceeaşi faptă de risipă şi de lux. 
Bacşişul, mita şi hoţia au desfiinţat sănatatea morală a 
naţiunii române1. 
 
Străinii ne-au copleşit2. 
                                                 
1 Trăim într-o ţară care moare în fiecare zi din lipsă de ţinută morală şi de 
corectitudine interioară. 
2 Pământul nostru a fost pământul năvălirilor. El  însă n-a cunoscut 
niciodată vreo armată care să fi ajuns la formidabilul număr al străinilor de 
azi. Năvălirile treceau peste noi mai departe; năvălitorii de azi nu mai 
pleacă. Se stabilesc aici pe pământul nostru într-un număr neîntâlnit până 
astăzi şi se prind ca râia în trupul pământului şi al Naţiei. 
 Fireşte, nu interesează numai numărul în sine, cantitatea, ci şi 
calitatea celor cari îi reprezintă şi mai ales interesează poziţiile pe care le 
ocupă în structura funcţională a unui stat şi în viaţa, sub toate formele, a 
unei naţiuni. 
 Şi poate nu e bine zis năvală, căci aceasta presupune ideea de 
violenţă, de curaj moral şi fizic. Infiltraţia este termenul cel mai potrivit, 
pentru că cuprinde mai mult ideea de strecurare pe nesimţite, strecurarea 
laşe şi perfidă. Căci nu e puţin lucru să răpeşti pământul şi avuţiile unui 
neam, fără ca măcar să-ţi fi justificat prin luptă, prin înfruntarea riscului, 
printr-o mare jertfă, cucerirea făcută.   
 
 Atacul asupra clasei de mijloc româneşti a fost dat cu precizia pe 
care o întâlnim numai la unele insecte de pradă care, pentru a-şi paraliza 
adversarul îl împung cu acul în şira spinării. 
 Nu se putea un loc mai bine ales. 

 Clasa de mijloc atacată cu succes, înseamnă spargerea în două a 
neamului românesc. 
E singura clasă care are un dublu contact: în jos cu cea ţărănească 
pe care stă suprapusă, exercitând asupra ei o putere de autoritate şi prin 
starea economică mai bună şi prin aceea de cultură; în sus cu cea 
conducătoare, pe care o susţine pe umerii ei. 
Atacul reuşit asupra clasei de mijloc, adică nimicirea ei, atrage după 
sine, ca o consecinţă fatală, fără efort din partea atacatorului: a) năruirea 
clasei conducătoare; b) imposibilitatea refacerii ei; c) zăpăcirea şi 
îndobitocirea, înfrângerea şi robirea clasei ţărăneşti. Iar moartea, pieirea 
poporului românesc nu înseamnă moartea celui din urmă Român, după cum 
îşi imaginează unii. Moartea aceasta însemnează, viaţă în sclavie, reducerea 
la starea de viaţă de rob. 
Mai mult, clasa de mijloc fiind, prin firea lucrurilor, localizată în 
oraşe, pierderea oraşelor noastre româneşti are consecinţe nimicitoare pentru 
noi, căci oraşele sunt centrele economice ale unei naţiuni. În ele se 
acumulează toată bogăţia naţiei. Încât cine este stăpân pe oraşe, acela este 
stăpân pe mijloacele de subzistenţă, pe bogăţia naţiunii. Iar o populaţie se 
înmulţeşte şi se dezvoltă în limita mijloacelor de subzistenţă de care 
dispune. Cu cât aceste mijloace sunt mai puţine, cu atât mai puţine vor fi 
posibilităţile de creştere şi de dezvoltare a populaţiei respective şi invers. 
Aşadar, trecerea bogăţiilor din mâinile Românilor în mâinile 
străinilor nu însemnează numai aservirea economică a Românilor, şi nu 
numai aservirea politică – pentru că cine nu are libertate economică nu are 
libertate politică – ci însemnează şi că în măsura în care ne dispar mijloacele 
de subzistenţă, în aceeaşi măsură, noi Românii ne vom stinge de pe 
pământul nostru. 
De asemenea, oraşele sunt centrele culturale ale unei naţiuni. Aici 
sunt plasate şcolile, bibliotecile, teatrele, sălile de conferinţe, toate la 
îndemâna orăşenilor. O familie de ţăran român, din cine ştie ce fundătură de 
sat, departe de oraş, rar îşi poate întreţine măcar un singur copil la şcoli 
până la sfârşit. Şi în acest caz este complet sleit de puteri şi avere, încât 

Presa înstrăinată ne otrăveşte1. 
                                                                                                                     
periclitează existenţa celorlalţi patru sau cinci copii rămaşi acasă. Deci cine 
stăpâneşte oraşele, stăpâneşte posibilităţile de a se adăpa la cultură. 
Dar nu numai atât. La oraşe şi în şcoli o naţie îşi împlineşte 
misiunea ei culturală în lume. Cum este posibil ca Românii să-şi poată 
împlini misiunea lor culturală prin glasuri, prin condeie, prin inimi, prin 
minţi străine? 
De asemenea, cum elevii şi studenţii de astăzi sunt nimeni alţii 
decât profesorii de mâine, inginerii de mâine, magistraţii de mâine, prefecţii 
de mâine, deputaţii de mâine, miniştrii de mâine, cu un cuvânt conducătorii 
de mâine ai neamului în toate domeniile de activitate, dacă elevii de astăzi 
sunt 50%, 60%, 70% străini, mâine, în mod logic, vom avea 50%, 60%, 70% 
conducători străini ai acestui neam românesc. 
Astfel, oraşele sunt centrele politice ale unei naţii. Din oraşe se 
conduc naţiile. Cine stăpâneşte oraşele are, direct sau indirect, conducerea 
politică a ţării.     
1 Poporul Român n-a cunoscut decât lupta dreaptă. În contra noilor arme de 
luptă şi distrugere – viclenia şi perfidia – el s-a găsit dezarmat. 
 În presa ostilă neamului – focar de infecţie morală, de otrăvire şi 
zăpăcire a Românilor – ura împotriva Românilor e binecuvântată. E 
susţinută; se face apel la ea. 
 Când e vorba însă ca Românii să-şi apere drepturile lor încălcate, 
acţiunea lor este etichetată drept ură şi ura devine un semn al barbariei, un 
sentiment înjositor pe care nimic nu se poate clădi. 
 Ori de câte ori naţia românească a fost ameninţată în existenţa ei, 
această presă a susţinut tezele care conveneau mai bine duşmanilor noştri. 
După cum urmărind evenimentele, uşor se poate vedea că aceleaşi teze au 
fost combătute cu înverşunare, ori de câte ori ele erau în favoarea unei 
mişcări de renaştere românească. 
 Libertatea aşa de mult contestată mişcării naţionale, era ridicată la 
rang de dogmă întru cât ea trebuia să servească cauzei nimicirii noastre. 
 La adăpostul ei, presa aceasta atacă ideea religioasă la Români, 
slăbindu-le astfel rezistenţa morală şi răpindu-le contactul cu Dumnezeu. 

Politicianismul ne omoară1. 
 
Sunaţi alarma din toate puterile. 
                                                                                                                     
 Presa aceasta împrăştie teorii antinaţionale slăbindu-le credinţa în 
Naţiune şi rupându-i de pământul Ţării, de dragostea pentru acel pământ 
care, în toate timpurile, a fost îndemn la luptă şi sacrificii. 
 Presa aceasta prezintă fals interesele noastre româneşti, 
desorientând şi îndreptând pe Români pe linii opuse intereselor naţionale.   
 Presa aceasta înalţă mediocrităţile şi oamenii capabili de corupţiune 
pentru ca străinul să-şi poată face interesele lui, şi coboară valorile morale 
care nu nu se vor preta a face servicii intereselor acestuia. 
 Presa aceasta otrăveşte sufletul Neamului, dând zilnic şi sistematic 
publicitate crimelor senzaţionale, legăturilor imorale, avorturilor, 
aventurilor. 
 Presa aceasta omoară adevărul şi slujeşte minciuna, cu perseverenţă 
diabolică, întrebuinţează calomnia ca armă de distrugere a luptătorilor 
Români. 
 De aceea un Român trebuie să fie atent când citeşte o foaie, stând 
în gardă faţă de fiecare cuvânt, care nu e la întâmplare aruncat, şi căutând 
a descifra planul cu care el a fost scris. 
 Totul se reduce la cunoaşterea inamicului şi, în momentul în care, 
noi Românii, îl vom cunoaşte, îl vom învinge. 
1 Există o concordanţă perfectă între politica externă şi politica internă 
românească, pornind amundouă din acelaş fond de ură împotriva ideii 
naţionale şi a creştinătăţii. 
Iar ruperea legăturilor cu cerul şi cu pământul – prin împrăştierea pe scară 
întinsă a teoriilor ateiste – introducerea certurilor şi luptelor fratricide, 
introducerea imoralităţii şi a desfrâului, constrângerea materială prin 
limitarea la maximum a mijloacelor de subzistenţă, otrăvirea fizică, beţia, 
toate acestea nimicesc o naţie mai rău decât dacă ai bate-o cu mii de tunuri 
sau cu mii de aeroplane. Şi, toate acestea sunt cauzate de otrava 
politicianistă.  

Tot ce fac politicianii români fac pe carnea, pe sângele şi 
pe răspunderea noastră. Este îngrozitor ca faptele şi atitudinile 
lor de astăzi să atragă o mare răspundere pe umerii generaţiei 
noastre. 
Toţi cei ce se găsesc pe linia destinului şi a istoriei 
naţionale au datoria să ceară şi să impună scoaterea politicii 
româneşti de sub influenţa şi comanda coaliţiei oamenilor cu 
păcate faţă de neam. 
România trebuie să fie condusă de Români1. 
 
E ceasul să punem temeliile unei epoci noi. O epocă de 
întoarcere la realităţile naţionale, dând naţiunii înţelesul ei 
real de societate naturală, a unor indivizi de aceeaşi rasă, iar 
nu în sensul naţionalităţii juridice a cetăţeanului, care permite 
transformarea automată în români, a maselor de străini 
năvăliţi la noi pentru a ne cuceri şi oprima. 
E ceasul să se înalţe din temelii un Stat nou, etnic, 
naţional, întemeiat pe primatul culturii naţionale, pe primatul 
familiei şi pe primatul corporaţiilor muncitoare. 
Despoliticianizarea Ţării este o poruncă a vremii. În 
locul partidelor mereu aplecate străinilor, politica de neatârnare 
şi încurajare a Românismului susţinător de Ţară. 
 
                                                 
1 Numai o naţie românească puternică şi stăpână va putea rezolva toate 
problemele româneşti. O conducere românească României, o legiferare 
românească, legi de protecţie a elementului românesc! 

Români, 
 
Un singur glas trebuie să ascultaţi, tainic şi nepătruns ca 
Dumnezeu: chemarea Patriei. Acest glas să-l audă toată suflarea 
voastră. Lui să vă supuneţi într-un suflet. 
 
Un Stat nou cu oameni cu păcate vechi nu se poate 
concepe. Statul este  o simplă haină care îmbracă trupul Naţiunii. 
Putem face o haină nouă, luxoasă, scumpă, dar ea nu va fi de nici 
un folos dacă va îmbrăca un trup istovit, distrus de cangrene 
morale şi fizice. 
Mişcarea noastră nu poate birui decât odată cu 
desăvârşirea unui proces interior de conştiinţă a Naţiunii 
Române. Când acest proces va cuprinde majoritatea Românilor şi 
se va desăvârşi, biruinţa va veni automat! 
Ne trebuie omul de credinţă, omul viteaz, omul de jertfă, 
omul corect. Corect în raport cu el, corect în raport cu lumea, în 
raport cu Ţara sa, în raport cu Dumnezeu. 
Cea dintâi a noastră revoluţie morală în viaţa publică sau 
privată trebuie să fie aceea de a ne învăţa să nu mai câştigăm 
nimic din tragerea pe sfoară a altui om. 
Nici un drept nu putem avea, nici o critică sau înfierare a 
politicianismului incorect nu putem face, dacă noi înşine nu 
suntem corecţi. 
Noi aşteptăm biruinţa noastră de la desăvârşirea în 
sufletul Naţiunii, a unui proces de perfecţiune omenească1.  
                                                 
1 Caracteristica noilor forme statale din lume nu stă atât în forma statului, 
cât stă în contribuţia naţiunei la crearea acestor forme de stat. Nu are 
importanţă mecanica statului pe cât are în aceste schimbări voinţa naţiunei. 

Omul nou sau Naţiunea înnoită presupune o mare înnoire 
sufletească, o mare revoluţie sufletească a Poporului întreg1, adică 
o împotrivire direcţiei spirituale de astăzi2 şi o ofensivă categorică 
în contra acestei direcţii3. 
                                                                                                                     
Aceiaşi stare de înaltă conştiinţă, aceiaşi stare de elan la care se poate ridica 
un neam chemat să-şi hotărască propria soartă. 
 La acest mare examen, la acest concurs care se dă între naţiile lumei, 
se apreciază nu formarea şi înfăţişarea noastră a statului, ci capacitatea de 
conştiinţă şi demnitatea naţiunei. 
1 Poporul Român nu are nevoie de un mare om politic, aşa cum greşit se 
crede, ci de un mare educator şi conducător, care să biruiască puterile răului 
şi să zdrobească tagma celor răi. Pentru aceasta însă, el va trebui să 
biruiască mai întâi răul din el şi dintr-ai lui. 
 Ţara aceasta piere din lipsă de oameni, nu din lipsă de programe. 
Pentru că aşa cum sunt astăzi oamenii crescuţi de politicianism vor 
compromite cele mai strălucite programe. 
Deci nu programe ne trebuie, ci oameni, oameni noi. 
Să vă pregătiţi temeinic nu atât mintea, cât sufletul; pentru că 
filosofi avem destui, dar ce folos că ei sunt laşi, fără caracter, fără suflet, 
sau mai bine zis cu suflete pierdute. 
2 Caracteristica timpului nostru: ne ocupăm cu lupta dintre noi şi alţi 
oameni, nu cu lupta dintre poruncile Duhului Sfânt şi poftele firii noastre 
pământeşti. Ne ocupăm şi ne plac victoriile asupra oamenilor, nu victoriile 
împotriva păcatului. 
3 Ne desolidarizăm de o mentalitate atotstăpânitoare peste veac şi peste 
lume.  
 Ucidem în noi o lume pentru a înălţa o alta, înaltă până la cer: 
domnia absolută a materiei răsturnată, pentru a fi înlocuită cu domnia 
spiritului, a valorilor morale. 
 Nu negăm şi nu vom nega existenţa, rostul şi necesitatea materiei în 
lume, dar negăm şi vom nega de-a-pururi dreptul stăpânirii ei absolute. 

În acest om nou, trebui să învieze toate virtuţile sufletului 
omenesc. Toate virtuţile rasei noastre. În acest om nou trebui 
distruse toate pornirile spre rău. În acest tip de erou – erou în sens 
războinic, pentru ca să poată prin luptă să-şi impună puterea; 
erou în sens social, incapabil după victorie de a exploata munca 
altuia; erou al muncii, uriaşul creator prin muncă al Ţării sale – 
trebuie să fie concentrat tot ce a putut strânge mai bun în timpul 
miilor de ani Poporul Român. 
Pe acest om se va baza Statul cel nou, România de mâine, 
ceasul învierii noastre ca Neam. 
Această mare înviere, de la sine, va crea o ofensivă a 
poporului în toate domeniile. 
Această ofensivă, ajutată şi susţinută de legi, va repune pe 
Român în drepturile lui de care a fost deposedat an cu an, într-o 
mie de ani, cu nedreptate şi silnicie. 
 
E ceasul să se desfiinţeze tot ce e parazitism pe trupul 
istovit al Ţării; să se răscolească, să se organizeze şi să se 
stimuleze toate energiile creatoare ale Neamului, să se facă 
dreptate Românului  în propria sa Ţară.  
 
Programul este: Să dăm tot ce avem pentru Neamul nostru, 
luptând din toate puterile împotriva acelora ce-l fură, exploatează 
şi dezonorează, ameninţându-i existenţa. 
                                                                                                                     
 Raţiunea pe care o ridică lumea împotriva lui Dumnezeu, noi, fără a 
o arunca şi dispreţui, vom pune-o acolo unde e locul ei, în slujba lui 
Dumnezeu şi a rosturilor vieţii. 

Programul e trasat şi fixat într-un singur cuvânt: 
învingători1. Pe acesta îl opun tuturor programelor mincinoase, 
ticluite pe zeci de articole, care vi se flutură şi astăzi pe dinaintea 
ochilor stinşi de foame. 
 
Sufletul este punctul cardinal asupra căruia trebuie să se 
lucreze în momentul de faţă. Sufletul individului şi sufletul 
mulţimii2.  
De la noi să pornească în toate straturile societăţii o viaţă 
românească bazată pe onoare. 
Nu cerem nimic pentru noi, ci dăm. Dăm suflet, muncă, 
suferinţă pentru ziua cea sfântă a biruinţei Neamului Românesc. 
Un suflet ales nu are nevoie de răsplată atunci când face un bine. 
 
                                                 
1 Scurt şi cuprinzător. Căci: o politică este BUNĂ sau REA nu atunci când 
ea se pretează la demonstraţii teoretice, ci atunci când rezultatele ei sunt 
BUNE sau FATALE pentru Ţară. 
 În locul omului slab şi  învins, care se apleacă mereu la toate bătăile 
de vânt, om care covârşeşte, ca număr, în politică, ca şi în celelalte ocupaţii, 
trebuie să creem Neamului acesta un învingător. 
2 Toată problema se pune: 
 
- în înfrângerea oricărei pofte, în biruirea trupului şi a materiei; 
 
- în eliberarea sufletului de sub jugul materiei; 
 
- în concentrarea în rugăciune, deci în apropierea cât mai mult de 
morţi, de sfinţi, de Mântuitorul Iisus Hristos, de Dumnezeu. 
Chemaţi morţii să se roage totdeauna alături de voi. Cei ce vă 
rugaţi fiţi siguri că în calea voastră totul se va lumina. 

Pentru a fi biruitori, trebuie să începem prin a ne birui pe 
noi. A ne birui, înfrângând în noi orice dorinţi, orice veleităţi 
deşarte, orice pofte de mărire, orice interese personale1. 
Să ne străduim să devenim cu toţii elită. 
Elită înseamnă permanenta jertfire de sine în slujba 
Neamului, trăirea aspră şi severă a vieţii, că unde încetează 
jertfirea de sine, acolo încetează elita. 
Condiţiile esenţiale ale elitei sunt: să trăim ucigând în noi 
poftele de îmbogăţire materială; să trăim o viaţă aspră şi severă2 
                                                 
1 Există o lege a firii, care aşează pe fiecare la locul său; răzvrătiţii în 
contra firii, de la Lucifer şi până azi, toţi răzvrătiţii aceştia, de multe ori 
foarte inteligenţi, dar totdeauna lipsiţi de înţelepciune, au căzut 
străfulgeraţi. 
 În cadrul acestei legi a firii, acestei înţelepte aşezări, oricine poate 
lupta, are dreptul să lupte, trebuie să lupte pentru mai bine. În afară, în 
contra, peste această aşezare nimeni nu poate activa nepedepsit şi 
neînfrânt. 
 Globula de sânge trebuie să rămână în cadrul şi în slujba 
organismului omenesc. O răzvrătire ar fi chiar când nu  s-ar ridica împotriva 
organismului, ci mai puţin: când ar sta în propria ei slujbă, când nu s-ar 
satisface decât pe ea însăşi, când n-ar avea altă menire şi alt ideal, când ar 
deveni propriul ei Dumnezeu. 
 Individul în cadrul şi în slujba Neamului său. Neamul în cadrul şi 
în slujba lui Dumnezeu şi a legilor Dumnezeirei. 
 Nu se admite ca pentru pâinea ta să pustieşti şi să dai pe mâna unei 
naţii străine tot ce a agonisit truda unui neam de eroi şi de viteji! Dreptatea 
ta în cadrul dreptăţii Neamului. Nu se admite ca pentru dreptatea ta să 
sfarmi în bucăţi dreptatea istorică a naţiei de care aparţii. 
2 Viaţa aspră şi severă, austeră, este drumul înălţării. Comodităţile, 
îmbuibarea, luxurile, frivolitatea, indică drumul decăderii naţiunilor. 

cu alungarea luxului şi a îmbuibării1; să înlăturăm orice încercare 
de exploatare a omului de către om; să ne jertfim permanent 
pentru Ţară.  
 
Aceia dintre voi care îndepliniţi funcţii de conducere, aveţi 
grijă de educaţia subordonaţilor2!  Prin exemplu de viaţă comună 
ducând aceeaşi viaţă cu ei, purtându-vă cu bunătate şi iubire, 
înlocuind din vorbă, comandă şi gesturi, manifestările de 
plutonier major de trupă. Înlocuiţi cuvintele «mă», «mişcă mai 
repede» etc. 
Veţi insista asupra următoarelor chestiuni: boala dezunirii 
şi a certurilor; pâra camaradului, şoapte la ureche, intrigă; 
spionajul şi trădarea. 
Insistaţi cu deosebire asupra purtării în societate. 
                                                 
1 Există astăzi o tendinţă în societate: a se îmbogăţi cât mai repede. Nu! 
Veţi renunţa la ea. Tendinţa va fi: să trăiesc nu să mă îmbogăţesc. Există 
justificat de legile naturii «dreptul la viaţă» nu «dreptul la îmbogăţire». 
 Întreaga mentalitate trebuie răsturnată! Bucuria rapace de a se 
îmbogăţi, pofta de câştig, trebuie schimbată cu: bucuria de a face un 
serviciu celor din jurul nostru. 
 Căci, atâta vreme cât într-o parte pe lume va fi foamea de aur, în 
cealaltă parte va fi foamea de dreptate. Pentru că cei CU AUR MULT, în 
fiecare zi rup pe nedrept, câte o fărâmă din pâinea neagră a celui sărac, 
pentru ca să-şi mărească grămada lor de aur. 
 Misterul tuturor înfloririlor pe lume stă în Dragoste. Dragostea de 
meserie şi dragostea de oameni. 
2 Răspunderea unui conducător este foarte mare. El nu trebuie să delecteze 
ochii armatelor sale cu biruinţe pământeşti, nepregătindu-le în acelaşi timp 
pentru lupta decisivă, din care sufletul fiecăruia se poate încununa cu 
biruinţa veşniciei, sau cu înfrângerea veşnică. 

Nu daţi exemplu de purtări urâte, necuviincioase, mândrie, 
îngâmfare, discuţii prosteşti1.  
Legea tăcerii, ocolirea oricărui conflict2. 
Omul corect3. Mare cinste sufletească, cu incapacitate de a 
înşela sau minţi4. 
 
Un şef, înainte de orice, trebuie să ştie să păstreze 
armonia. El trebuie să ştie să dea organizaţiei armonie şi unitate. 
El trebuie să fie înţelept, trebuie să gândească bine când ia o 
hotărâre, pentru ca ea să fie bună. Hotărârea trebuie luată repede 
şi dusă până la capăt. Trebuie să fie blând şi să-şi iubească 
                                                 
1 O cât mai desăvârşită şi mai plină de bunăcuviinţă atitudine cu toată 
lumea, începând cu profesorii noştri şi terminând cu lumea de pe stradă. Un 
luptător de elită nu este niciodată obraznic, îngâmfat, provocator, 
necuviincios, neelegant în gesturi şi vorbe. 
2 Unde începe conflictul, acolo încetează viaţa, acolo este moarte şi trăieşte 
Diavolul. 
 Aşadar, nu ceartă, nu războaie, nu discuţii contradictorii, ci 
mărturisirea: «Aşa cred eu, dumneata poţi crede cum vrei». Ai grijă ca 
totdeauna să lucrezi cu tact şi armonie spre împăcarea lucrurilor. 
3 Eu nu cred că înmulţirea controlorilor va putea stârpi necinstea şi  hoţiile, 
ci numai desăvârşirea conştiinţei noastre de oameni corecţi. Această 
conştiinţă este cel mai mare şi mai sigur control real. Când fiecare Român va 
ajunge să-şi facă datoria fără ca să-l vadă nimeni, numai atunci vom fi 
mântuiţi! 
4 Într-o omenire înălţată, omul nu numai că poate, dar trebuie să fie 
propriul său judecător. Omul trebuie să se judece singur, să aibă curajul şi 
loialitatea de a da fiecăruia ceiace este al său, adică de a fi drept. Omul 
judecător în propria sa cauză, drept şi sever cu sine însuşi. Temelia unei ţări 
trebuie să fie omul drept. 

oamenii de sub comanda lui1. Trebuie să fie voios2, nu întunecat şi 
nervos3. Trebuie să fie drept cu toată lumea. Nici adversarului nu-
i poate face nedreptate. Va lupta cu el, îl va învinge, dar pe căile 
dreptăţii, ale moralei, nu prin laşitate sau minciună. Trebuie să fie 
curajos şi hotărât. Trebuie să comande clar. Să nu vorbească de 
rău pe camarazii lui. Să nu permită să i se vorbească de rău despre 
                                                 
1 Din dragoste creşte şi înfloreşte totul: plantă, om, Ţară, Neam. 
 Toată istoria socială a omenirii e plină de lupte, având la bază cele 
două mari principii care caută să-şi facă loc unul în paguba celuilalt: 
principiul autorităţii şi principiul libertăţii. 
 Dragostea e împăcarea dintre cele două principii: autoritate şi 
libertate. Se află la mijloc, între ele şi deasupra lor, cuprinzându-le pe 
amundouă în tot ce au mai bun şi înlăturând conflictele dintre ele. Şi nu 
poate aduce nici tiranie, nici împilare, nici nedreptate, nici răzvrătire 
sângeroasă, nici războire socială. Ea nu poate însemna niciodată conflict. 
 Dragostea aplicată înseamnă pace în suflete, în societate şi în lume. 
Pacea nu ne va da-o justiţia, ci numai bunătatea şi dragostea, 
pentru că justiţia e foarte greu să se realizeze integral, şi chiar dacă s-ar găsi 
un aparat de realizare perfectă a acesteia, este imperfect omul, care, 
neputând-o sesiza şi aprecia, va fi un veşnic nemulţumit. 
În afară de dragostea pe care Dumnezeu a sădit-o în sufletele 
oamenilor, ca o sinteză a tuturor însuşirilor omeneşti, şi ne-a trimis-o prin 
însuşi Mântuitorul Iisus Hristos, care a pus-o deasupra tuturor virtuţilor, 
nu există nimic care să ne poată da linişte şi pace. 
Toate celelalte îşi au rădăcina în dragoste: şi credinţa, şi munca, şi 
disciplina. 
2 Voioşia stimulează până la maximum energiile creatoare ale Naţiunii. Şi 
nu poate fi egalată în randament nici de simţul datoriei, nici de disciplină, 
nici de autoritate. 
3 O societate lipsită de voie bună produce mai puţin şi mai prost. Un om 
nervos care supără pe un altul devine un răspânditor de supărări şi de dureri 
pe apa liniştită a sufletelor. 

alţii.  Să ştie să păstreze armonia în unitatea pe care o conduce. 
Să păzească organizaţia de cea mai mare greşeală: neînţelegerea, 
dezbinarea. Un şef de-ar avea toate calităţile din lume şi dacă în 
unitatea pe care o conduce e ceartă, dezbinare, neînţelegere, 
trebuie imediat înlocuit. 
 
 
Români, 
 
Nu vă lăsaţi ademeniţi de vorbe, de laude sau de bani. 
Fugi de cei care voiesc să-ţi facă daruri. Nu primi nimic. 
Dacă vrea cineva să te ademenească sau să te cumpere: 
scuipă-l în ochi. 
Dă-ţi seama bine pe cine ai în faţă. Şi cântăreşte-l cum 
trebuie, şi când este un inamic care vrea să te înşele, şi când este 
un prieten prost pe care l-a înşelat mai înainte un inamic. 
Păzeşte-te ca de o mare nenorocire de omul străin care te 
îndeamnă să faci ceva. El are un interes şi voieşte să-şi facă 
interesul prin tine, sau să te compromită. 
Când ajuţi pe cineva ajută-l din plin şi să nu-i scoţi ochii 
după aceea, lăudându-te sau cerându-i ceva în schimb. 
Trăiţi ca fraţii între voi: UNIRE, unire şi iar unire. 
Sacrifică tot, calcă-te pe tine în picioare, cu toate poftele şi 
egoismul din tine, pentru această unire. Ea, UNITATEA, ne va 
da biruinţa1.  
                                                 
1 Durerile şi greutăţile vieţii se suportă totdeauna mai uşor de mai mulţi 
împreună decât de unul singur.  
 Biruinţele, peste piedicile de netrecut câteodată pentru unul singur, 
se câştigă pe nesimţite de către mai mulţi împreună. 

Nu-ţi vorbi de rău camarazii. Nu-i pârâ. Nu şopti la 
ureche, nu primi să ţi se şoptească1. 
În SINGURĂTATEA TA, roagă-te lui Dumnezeu, în 
numele morţilor noştri, pentru ca să ne ajute să suferim toate 
loviturile, până la capătul suferinţelor şi până la marea  Înviere şi 
biruinţă2. 
                                                                                                                     
 Nici o greutate, nici o mizerie materială, nici o durere nu te 
desfiinţează, ci, dimpotrivă, fiecare îţi dă o nouă tărie, o putere de viaţă în 
plus, atunci când ai putut să prinzi marele secret al învăţăturei creştine: 
dragostea, şi să te plasezi cu ea în slujba camarazilor şi a Ţării tale. 
1 Mai mult, în societate veţi face şcoală de educaţie cu toţi cei pe care îi veţi 
întâlni mai puţin pregătiţi decât voi asupra următoarelor: a fi drept cu 
toată lumea, respect pentru cei ce s-au jertfit.  
Purtarea voastră: pretutindeni, în orice împrejurare, să fie un 
adevărat model. 
Aşează un lucru la locul său, chiar dacă nu e sarcina ta a o face, ridică o 
hârtie, ajută un camarad. Nu zice ca leneşul «asta nu-i treaba mea». Fă cât 
poţi, fă tot, fă mereu, observă tot din jurul tău, judecă tot, acţionează cu 
repeziciune. Inteligent şi viu ca un şarpe. 
2 Războaiele se câştigă de aceia care au ştiut să atragă din văzduh, din 
ceruri, forţele misterioase ale lumii nevăzute şi să-şi asigure concursul 
acestor forţe. Forţele acestea misterioase sunt sufletele morţilor, sufletele 
strămoşilor noştri, care au fost şi ei odată legaţi de glia, de brazdele noastre, 
care au murit pentru apărarea acestui pământ şi care sunt şi azi legate de el 
prin amintirea traiului lor aici şi prin noi, copiii, nepoţii şi strănepoţii lor. 
Dar mai presus de sufletele morţilor stă Dumnezeu. Odată aceste forţe 
atrase, ele vin în balanţa ta, te apără, îţi dau curaj, voinţă în toate 
elementele necesare victoriei şi te fac să învingi. Introduc panică şi groază 
în duşmani, le paralizează activitatea. În ultimă analiză, biruinţele nu 
depind de pregătirea materială, de forţele materiale ale beligeranţilor, ci de 
puterea lor de-a-şi asigura concursul puterilor spirituale. Astfel se explică, 

Române,  
 
Fii disciplinat, căci numai aşa vei învinge1. 
                                                                                                                     
din istoria noastră, biruinţele miraculoase ale unor puteri materialiceşte cu 
desăvârşire inferioare. 
 
 Cum se poate asigura concursul acestor forţe? 
 
1) prin dreptatea şi moralitatea cauzei tale; 
 
2) prin apelul  frecvent, insistent, la ele. 
 
Cheamă-le, atrage-le cu puterea sufletului tău şi ele vor veni. 
Puterea de atracţie este cu atât mai mare, cu cât apelul, rugăciunea, se face 
în comun de către mai mulţi.  
1 Disciplina este o îngrădire a noastră fie pentru a ne conforma unor norme 
etice de viaţă, fie pentru a ne conforma voinţei unui şef. 
 În cazul întâi o practicăm pentru a urca pe înălţimile vieţii, în cazul 
al doilea pentru a obţine succesul în luptă. 
 Pot fi o sută de oameni care se iubesc între ei ca fraţii. Dar  în faţa 
unei acţiuni, e posibil ca fiecare să aibă câte o părere. O sută de păreri nu 
vor birui niciodată. Dragostea singură nu-i va putea face biruitori. Este 
nevoie de disciplină. Să-şi însuşească toţi o singură părere, aceea a celui mai 
experimentat dintre ei, a şefului.  
 Disciplina este chezăşia biruinţei pentru că ea asigură unitatea 
efortului. Sunt greutăţi pe care numai un neam întreg, unit, ascultând de o 
singură comandă, le poate birui. 
 Iar dacă, întru tot adevărul, disciplina este o renunţare, o jertfă, ea 
nu înjoseşte pe nimeni. Pentru că orice jertfă înalţă, nu coboară.  

Munceşte, munceşte în fiecare zi. Munceşte cu drag1. 
Răsplata muncii să-ţi fie nu câştigul, ci bucuria că ai pus o 
cărămidă la înflorirea României. 
Vorbeşte puţin, vorbeşte ce trebuie, vorbeşte când trebuie. 
Oratoria ta este oratoria faptei. Tu făptuieşte, lasă-i pe alţii să 
vorbească. 
Trebuie să devii altul. Un erou. 
Ajută-ţi fratele căzut în nenorocire. Nu-l lăsa2. 
Mergi numai pe căile indicate de onoare. Luptă şi nu fi 
niciodată mişel. Lasă pentru alţii căile infamiei. Decât să învingi 
printr-o infamie, mai bine cazi luptând pe drumul onoarei3. 
                                                 
1 Orice muncă e onorabilă de la măturător de stradă, la plugar, muncitor etc. 
Nu e onorabilă haimanaua, omul fără căpătâi, beţivul, coada satelor şi a 
oraşelor, pleava. 
 Ne trebuie în primul rând curajul de a sfărâma mentalitatea în care 
creştem noi, mentalitatea care face pe tânărul intelectual să-i fie ruşine, de a 
doua zi, după ce a devenit student, să mai ducă un pachet în mână pe 
stradă. 
2 Căci nu avem nici un prieten. Nici o mână sinceră de ajutor nu se zăreşte 
de nicăieri întinsă către noi. Cele pe care le vedeţi, care încearcă să ne 
ademenească şi să ne cumpere, apropiindu-se binevoitoare, sunt mâini 
vrăjmaşe. 
3 Păziţi-vă pe voi şi copiii de azi şi de mâine ai Neamului Românesc şi ai 
oricărui Neam din lume, de această racilă îngrozitoare: mişelia. 
 Învăţaţi-i pe copiii voştri să nu întrebuinţeze mişelia nici în contra 
prietenului şi nici în contra celui mai mare duşman al lor. Nici în contra 
mişelului şi a armelor lui mişeleşti să nu întrebuinţeze mişelia, pentru că, de 
vor învinge, nu va fi decât un schimb de persoane. Mişelia va rămâne 
neschimbată. Mişelia învinsului va fi înlocuită cu mişelia învingătorului. 
În esenţă, aceeaşi mişelie va stăpâni peste lume. Întunericul mişeliei din 
lume nu poate fi alungat prin alt întunerec, ci numai prin lumina pe care o 
aduce sufletul viteazului, plin de caracter şi de onoare.  

Crede în Dumnezeu1 şi roagă-te Lui2. Şi închină-te pentru 
cei morţi care veghează asupra noastră. 
 
Clocoteşte ura în jurul vostru ca marea în jurul unei insule 
de piatră. Vi se vor întinde paharele de ademenire, 
politicianismul, prin miile de mijloace, va voi să vă facă trădători, 
vor curge cuvintele mieroase şi promisiunile, minciunile, 
calomniile. Vor încerca dezbinarea voastră, vor curge deopotrivă 
asupra voastră ameninţările şi ura. Veţi fi prigoniţi. Veţi simţi 
amarul nedreptăţilor. Eu vă strig: nu vă lăsaţi! 
 
Cine vrea să învingă trebuie să ştie să rabde. 
 Acum e eroismul răbdării3. 
 
                                                 
1 Căci numai crezând în El, tot ce se face nu se face nici din interes, nici din 
ordin, nici din Datorie, ci numai din dragoste. 
2 Oamenii au o singură posibilitate de contact cu Dumnezeu: rugăciunea. 
3 Ţineţi minte până la sfârşitul zilelor voastre că Roma cea nebiruită şi 
armata romană, pururea biruitoare, au fost totuşi învinse, definitiv învinse: 
de bieţii, săracii, ucenici şi credincioşi ai Mântuitorului cari, urmând 
învăţătura Sa, au primit din partea Romei păgâne, uneltitoare, toate 
umilinţele şi toate jertfele. 
 Mai târziu – ce vreţi mai uriaşă înfrângere – toate drapelele 
armatei care a schingiuit, omorât, umilit, purtau semnul Crucii, semnul celor 
umiliţi şi schingiuiţi. 

